Diari Oficial de la Generalitat Valenciana


Sumari del DOGV 3628, del 18-11-1999 (1999/9554)

ACORD d’1 d’octubre de 1999, de la Comissió Territorial d’Urbanisme de València, relatiu al Pla de Reforma Interior Plansmar del municipi de Puig.
--------------------------------------------------------------------------------------------------------------------------------------------------

### Dades del document

Número de DOGV
:   3628

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9554


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * pla d'urbanisme

ACORD d'1 d'octubre de 1999, de la Comissió Territorial d'Urbanisme de València, relatiu al Pla de Reforma Interior Plansmar del municipi de Puig. [1999/M9554]
  
Vist l'expedient tramés per l'Ajuntament de Puig que fa referència al Pla de Reforma Interior Plansmar, i de conformitat amb els següents,
  
Antecedents de fet
  
1. El projecte es va sotmetre a informació pública per mitjà de l'acord del ple de l'ajuntament en la sessió celebrada el dia 3 de juny de 1998. Després del pertinent període d'exposició pública, en el qual es van presentar vuit al·legacions, el va aprovar provisionalment el mateix òrgan el 3 de desembre de 1998. Posteriorment, en la reunió del mateix òrgan del dia 30 de març de 1999, es va ratificar aquesta aprovació provisional, incorporant el passeig marítim.
  
2. El projecte consta de memòria, plànols d'informació i plànols d'ordenació.
  
3. Com a antecedents de l'ordenació de la zona Plansmar, cal remuntar-se al pla parcial aprovat en l'any 1979. Posteriorment, el Pla General de Puig va recollir bàsicament l'ordenació establida en aquell pla i va classificar els terrenys com a sòl urbà.
  
En el present expedient es plantegen determinades modificacions respecte de l'ordenació definida en el Pla General. Per a això, es formula un pla de reforma interior, atés que es tracta de sòl urbà, amb algunes referències a l'homologació de determinacions urbanístiques.
  
Més detalladament, les modificacions proposades consisteixen en la qualificació com a zona verda de la parcel·la H, l'obertura de nous vials (un paral·lel a la costa i un altre perpendicular a aquesta), l'eliminació d'un vial entre les zones 2 i 3 i uns transvasaments d'edificabilitat entre illes.
  
El projecte justifica que globalment no s'incrementa l'edificabilitat respecte de l'ordenació vigent.
  
Com a determinacions d'homologació es defineixen com a xarxa primària el vial de límit de l'actuació i l'espai lliure de l'àrea recreativa de la platja. La delimitació del sector recolza en una dotació de la xarxa primària, la costa i el vial perimetral.
  
4. Durant la tramitació de l'expedient s'ha sol·licitat informe dels següents organismes: Divisió de Ports i Costes de la Conselleria d'Obres Públiques, Urbanisme i Transports (COPUT) i la Direcció General de Costes del Ministeri de Medi Ambient.
  
D'aquests, l'últim dels organismes esmentats va emetre un informe, el 31 d'agost de 1998, en el qual s'indicaven una sèrie d'observacions.
  
D'altra banda, la Divisió de Carreteres de la Direcció General d'Obres Públiques de la COPUT va emetre un informe favorable l'11 d'agost de 1998.
  
5. Puig té un Pla General aprovat definitivament per la Comissió Territorial d'Urbanisme el 25 de juliol de 1991.
  
6. El subsecretari d'Urbanisme i Ordenació Territorial va emetre un informe previ favorable, el 28 d'octubre de 1998, si bé indicava que s'havien de tenir en compte les observacions assenyalades en l'informe de la Direcció General de Costes del Ministeri de Medi Ambient.
  
7. El 14 de maig de 1999 es va sol·licitar un informe a la Direcció General de Costes del Ministeri de Medi Ambient respecte de la nova documentació presentada.
  
8. La Comissió Territorial d'Urbanisme de València, en la sessió celebrada el dia 1 de juliol de 1999, va acordar suspendre l'aprovació definitiva del present expedient, fins que no es resolgueren les observacions indicades en l'informe de la Direcció General de Costes del Ministeri de Medi Ambient.
  
9. L'organisme esmentat va emetre un informe favorable, el 21 de juliol de 1999, si bé es condicionava al fet que en el projecte que resulte definitivament aprovat s'incorporen les determinacions de la nova documentació presentada.
  
10. La Comissió Informativa de la Comissió Territorial d'Urbanisme de València, en la sessió celebrada el 24 de setembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que disposa l'article 54.2.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU.
  
3. L'informe favorable de la Direcció General de Costes del Ministeri de Medi Ambient, el 21 de juliol de 1999, estava condicionat al fet que en el projecte que resulte definitivament aprovat s'incorporen les determinacions de la nova documentació presentada. El representant d'aquest organisme en la Comissió Informativa comprova que s'ha complert la citada condició.
  
4. Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de reforma interior amb homologació de municipis de menys de 50.000 habitants, de conformitat amb el que estableix la disposició transitòria primera, apartat 3, i l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada el dia 1 d'octubre de 1999 acorda:
  
Aprovar definitivament el Pla de Reforma Interior Plansmar del municipi de Puig.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.